b'\n_START_ARTICLE_\nPastoriPike\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nPike aloitti r\xc3\xa4pp\xc3\xa4\xc3\xa4misen yst\xc3\xa4viens\xc3\xa4 Joonatan Palmin ja Prinssi Jusufin kanssa kristillisess\xc3\xa4 PSRT -rapyhtyeess\xc3\xa4. Pastorit aloitti toimintansa vuonna 2009 ja julkaisi Soundbite Records -levy-yhti\xc3\xb6n kautta kuuden vuoden aikana kolme albumia: PASTORIT EP (2011), On Tules (2012) ja Vuorten L\xc3\xa4pi (2014). Tammikuussa 2016 Pastorit siirtyiv\xc3\xa4t tauolle. T\xc3\xa4ll\xc3\xa4 hetkell\xc3\xa4 Pike, Joonatan ja Jusuf ovat keskittyneet omiin soolouriinsa. Pastorit ovat tehneet yhteisty\xc3\xb6t\xc3\xa4 suomalaisten rap-artistien, muun muassa Mikael Gabrielin ja Mustan Barbaarin kanssa. Pastorit ovat tulleet kolmannelle sijalle gospelmusiikin SM-kilpailuissa._NEWLINE_PastoriPike on tunnettu r\xc3\xa4j\xc3\xa4ht\xc3\xa4v\xc3\xa4n\xc3\xa4 ja karismaattisena live-esiintyj\xc3\xa4n\xc3\xa4, ja h\xc3\xa4n onkin kiert\xc3\xa4nyt viime aikoina isoja keikka- ja festarilavoja yhdess\xc3\xa4 muun muassa Mikael Gabrielin kanssa._NEWLINE_Pike julkaisi ensimm\xc3\xa4isen sinkkunsa BULIFLEIM 9. marraskuuta 2016, singlell\xc3\xa4 esiintyy my\xc3\xb6s VilleGalle. Toisen singlens\xc3\xa4 Musta Vy\xc3\xb6 h\xc3\xa4n julkaisi 31. maaliskuuta 2017. 17. toukokuuta 2017 Pike julkaisi levyns\xc3\xa4 AITO G, levyll\xc3\xa4 esiintyy muun muassa Gracias, Mikael Gabriel sek\xc3\xa4 Musta Barbaari_NEWLINE_Pikell\xc3\xa4 on oma \xe2\x80\x9dHullutyyli\xe2\x80\x9d-vaatemallisto, johon kuuluu h\xc3\xa4nen suunnittelemiaan huppareita sek\xc3\xa4 t-paitoja._NEWLINE_Pikell\xc3\xa4 on nykyisest\xc3\xa4 avioliitostaan kaksi lasta, vuonna 2012 syntynyt poika Jerobeal sek\xc3\xa4 vuonna 2015 syntynyt tyt\xc3\xa4r Adelyn.'